Heroldsbaai: duikers soek steeds na ma, sesjarige dogter | Maroela Media
Heroldsbaai: duikers soek steeds na ma, sesjarige dogter
Polisieduikers gaan later vanoggend hul soektog na die steeds vermiste Heidi Scheepers (35) en haar dogtertjie, Cuzette (6), voortsit.
Maroela Media het vroeër berig die liggaam van 'n seuntjie, vermoedelik dié van die vermiste Hugo Scheepers (2), is Donderdagmiddag laat in die see gevind.
'n Uitgebreide soektog is Woensdag van stapel gestuur nadat Scheepers (35) en haar kinders Dinsdag omstreeks 18:00 die laaste keer lewend in Heroldsbaai gesien is. Hulle het verby die gesin se winkel, die Heroldsbaai Kafee, gery. Haar man, Ettienne, het sy gesin kort daarna as vermis aangemeld.
Heidi Scheepers (35).
'n Grys Volkswagen Caravelle, soortgelyk aan die een waarin Scheepers en haar twee kinders Dinsdag verdwyn het, is vroeër Donderdag langs die rotse by Voëlklip by Heroldsbaai gekry.
Die polisie kon egter eers later met sekerheid vasstel dat dit wel die Scheepers se motor is, omdat hoogwater dit moeilik gemaak het om by die voertuig uit te kom.
Kapt. Malcolm Pojie, polisiewoordvoerder, het gesê duikers gaan omstreeks 09:00 vanoggend hul herwinningspoging voortsit.
Cuzette Scheepers (6).
Hulle gaan hul soektog op die kuslyn tussen Wildernis na Voëlklip by Heroldsbaai en na die rigting van Mosselbaai fokus, het Pojie gesê.
Heidi Scheepers Heroldsbaai In die nuus vermis
Dit is so verskriklik hartseer. RIV pragtige seuntjie. Sterkte aan die pappa en hele familie wat hier deur geraak word.
In die tyd van smart dink ons aan haar familie en vriende mag Jesus julle in sy Hand toevou en troos
Ek het nie woorde om hierdie man en die familie te bemoedig nie. Dis onbeskryflike leed. Net Jesus kan hul Vertroos in hierdie donker uur. Ek bid vir hulle vir krag en sterkte.
Dis so bitter jammer dat dit gebeur het.
Ek weet nie wat die oorsaak was dat die voertuig in die see beland het nie, maar hy hart breek en ek huil vir die arme twee kinders.. My seun is nou 2 en ek weet wanneer is hy bang en angstig.. hul neem als op.. soveel vrae waarop ek eerder nie antwoorde wil he nie. ek bid Jesus was elke oomblik saam hul al 3 en dat hul nie seer gehad het of bang was nie. ek huil so vir die familie wat dit moet verwerk…. Mag Jesus hul styf vashou in die hartseer tyd.